от основния регламент.
 Експортна цена
 (62)
 Поради липсата на съдействие средната експортна цена за Съюза бе установена въз основа на базата данни по член 14, параграф 6. В тази база данни нямаше информация за разграничаване на видовете на продукта. Поради това бе използвана средната експортна цена на всички видове на продукта.
 (63)
 В коментарите си относно окончателното разгласяване руското правителство заяви, че експортната цена е била изчислена селективно само въз основа на данни за руския износ за Чешката република. Това не е така. При определяне на експортната цена Комисията използва данни за износа на продукта, предмет на прегледа, за всички държави членки през разследвания период в рамките на прегледа в съответствие с базата данни по член 14, параграф 6, а не само за Чешката република. Поради това твърдението се отхвърля.
 Сравнение
 (64)
 Среднопретеглената нормална стойност бе сравнена със среднопретеглената експортна цена в съответствие с член 2, параграф 11 от основния регламент.
 (65)
 За да се гарантира обективно сравнение между нормалната стойност и експортната цена, бяха отчетени разликите във факторите, влияещи върху цените и тяхната сравнимост, в съответствие с член 2, параграф 10 от основния регламент. В това отношение разходите за транспорт и застраховка, които бяха установени въз основа на информацията, предоставена от заявителя в искането за преглед, бяха приспаднати от експортната цена.
 Дъмпингов марж
 (66)
 Сравнение между средната нормална стойност и средната експортна цена, надлежно коригирана на ниво франко завода, както е описано по-горе, изразено като процент от цената „Стойност, застраховка и навло“ („CIF“) на границата на Съюза, показа дъмпингов марж в размер на 41,8 % през разследвания период в рамките на прегледа. Поради това Комисията заключи, че дъмпингът е продължил през разследвания период в рамките на прегледа. Според базата данни по член 14, параграф 6 обаче равнището на вноса през разследвания период в рамките на прегледа е било сравнително ниско и е представлявало 0,9 % от общото потребление в Съюза през същия период. При все това Комисията счете тази информация за най-добрата налична информация и въз основа на нея стигна до заключението, че дъмпингът е продължил през разследвания период в рамките на прегледа.
 3.3.1.3. Вероятност за продължаване или повторно възникване на дъмпинга, ако мерките по отношение на вноса от Русия бъдат отменени
 (67)
 Както бе установено по-горе, вносът на ПТ от Русия през разследвания период в рамките на прегледа е бил дъмпингов. Комисията извърши допълнителен анализ на това дали е вероятно дъмпингът, установен през разследвания период в рамките на прегледа, да продължи, ако се допусне срокът на действие на настоящите антидъмпингови мерки по отношение на върху вноса на ПТ от Русия да изтече. С цел изчерпателност Комисията извърши допълнителен анализ на това дали е вероятно дъмпингът да възникне повторно, ако се допусне срокът на действие на настоящите антидъмпингови мерки по отношение на върху вноса на ПТ от Русия да изтече. При този анализ бяха взети предвид следните елементи: експортната цена за други местоназначения, производственият капацитет и свободният капацитет в Русия, както и привлекателността на пазара на Съюза.
 3.3.1.4. Износ за трети държави
 (68)
 Според експортните статистически данни от базата